LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2007 M. SPALIO 8 D. ĮSAKYMO Nr. 3D-447 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PROFESINIO MOKYMO IR INFORMAVIMO VEIKLA“ PAGAL VEIKLOS SRITĮ „ŽEMĖS IR MIŠKŲ ŪKIO VEIKLOS IR ŽEMĖS ŪKIO PRODUKTŲ PERDIRBIMO ŪKYJE MOKSLO ŽINIŲ IR INOVACINĖS PRAKTIKOS SKLAIDA“ ĮGYVENDINIMO TAISYKLIŲ PATVIRTINIMO“ PAKEITIMO

2012 m. rugpjūčio 1 d. Nr. 3D-639

Vilnius

P a k e i č i u Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Žemės ir miškų ūkio veiklos ir žemės ūkio produktų perdirbimo ūkyje mokslo žinių ir inovacinės praktikos sklaida“ įgyvendinimo taisykles, patvirtintas Lietuvos Respublikos žemės ūkio ministro 2007 m. spalio 8 d. įsakymu Nr. 3D-447 „Dėl Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Žemės ir miškų ūkio veiklos ir žemės ūkio produktų perdirbimo ūkyje mokslo žinių ir inovacinės praktikos sklaida“ įgyvendinimo taisyklių patvirtinimo“ (Žin., 2007, Nr. 105-4318; 2012, Nr. 24-1110):

1. Išdėstau 25.1.1 punktą taip:

„25.1.1. darbo užmokestis / atlygis projekto rengėjui (-ams) ir projektą administruojančiam (-tiems) asmeniui (-ims): vadovui, finansininkui, administratoriui ir/arba kitiems projektą administruojantiems asmenims (darbo užmokestis, įskaitant visus darbdaviui – projekto rengėjui ir (ar) projektą administruojančiam asmeniui – ir jo darbuotojui (-ams) Lietuvos Respublikos teisės aktų nustatyta tvarka privalomus mokėti mokesčius ir kitas su darbo teisiniais santykiais susijusias išmokas, jei darbdavys ir jo darbuotojas (-jai) dirba pagal darbo sutartį (-is), arba atlygis už suteiktas paslaugas pagal sudarytą paslaugų sutartį, kai projekto rengimo ir (ar) projekto administravimo paslaugas teikia juridinis asmuo ar Nuolatinio Lietuvos gyventojo individualios veiklos vykdymo pažymą turintis fizinis asmuo). Viename projekte gali būti numatyti ne daugiau kaip 3 etatai darbuotojams, su kuriais sudaromos darbo sutartys, arba 3 asmenys, su kuriais sudaromos paslaugų teikimo sutartys. Vienam visą darbo dieną dirbančio asmens darbo užmokesčiui arba atlygiui už suteiktas paslaugas per mėnesį gali būti skirta ne daugiau kaip 2300 Lt, išskaičius darbuotojui ir darbdaviui privalomus mokėti mokesčius. Visą darbo dieną dirbančio vadovo darbo užmokesčiui arba atlygiui už suteiktas paslaugas per mėnesį gali būti skirta ne daugiau kaip 3000 Lt, išskaičius darbuotojui ir darbdaviui privalomus mokėti mokesčius;“.

2. Išbraukiu 30 punkte žodžius „visais atvejais“.

3. Išbraukiu 83.4 punkte žodžius „Apie grąžintas ir susigrąžintinas avanso lėšas Agentūra informuoja Ministeriją“.

4. Išbraukiu 83.7 punkte žodžius „Apie tokias grąžintas ir susigrąžintinas avanso lėšas Agentūra informuoja Ministeriją“.

Žemės ūkio ministras	Kazys Starkevičius